Moro Islamic Liberation Front

Ang Moro Islamic Liberation Front (MILF;  Jabhat Taḥrīr Moro al-ʾIslāmiyyah), literal sa Tagalog bilang Prente ng Pagpapalaya ng Islamikong Moro, ay isang pangkat na nakabase sa Mindanao na naghahangad ng rehiyong awtonomo ng mga Moro mula sa pamahalaang sentral. Mayroong presensya ang pangkat sa rehiyong Bangsamoro ng Mindanao, ang Kapuluang Sulu, Palawan, Basilan, at ibang karatig na kapuluan. Ang dating armadong sangay ng grupo ay ang Bangsamoro Islamic Armed Forces (BIAF, ), bagaman ang pangalan ng magulang na organisasyon nito, ang MILF, ay kadalasang ginagamit upang tukuyin ang BIAF. Noong Hulyo, 2018, nagpasa ang pamahalaan ng Pilipinas ng Bangsamoro Organic Law (o Batas Organiko ng Bangsamoro), na nagbibigay ng mas may awtonomiya sa mga Muslim. Bilang kapalit, nagpabatid ang MILF na magdidisarma sila ng 30,000 nakakipaglaban.

Kasaysayan
Kasunod ng masaker ng Jabidah noong 1968, patagong naitatag ang Moro National Liberation Front (MNLF, ) ng mga mag-aaral na Moro sa Unibersidad ng Pilipinas, Ehipto, at Gitnang Silangan na naghangad na makalikha ng isang malayang bansang Muslim sa katimugang Pilipinas. Nakakuha ng banyagang suporta ang MNLF mula kay Muammar Gadaffi ng Libya, na nagtustos at nagbigay ng pagsasanay sa mga kabataang Moro. Nakisangkot ang MNLF sa mga pag-atake at pagpaslang para isulong ang kanilang layunin. Nagpadala ng mga tropa ang pamahalaan ng Pilipinas sa katimugang Pilipinas upang ikontrol ang insurhensiya. Noong 1976, nag-areglo ng negosasyon si Gaddafi sa pagitan ng pamahalaan ng Pilipinas at pinuno ng MNLF na si Nur Misuari na nagdulot sa pagpirma ng Kasunduang Tripoli kung saan tinanggap ng MNLF ang alok ng pamahalaan ng Pilipinas ng medyo may awtonomiya sa mga rehiyon na pinagtatalunan. 

Nagkaroon ang pagpirma ng kasunduan na ito ng seryosong lamat sa pamunuan ng MNLF, na nagdulot sa pagbuo ng isang pangkat na humiwalay noong 1977 na kinabibilangan ni Hashim Salamat at 57 opisyal ng MNLF. Inisyal na kilala ang pangkat bilang "The New Leadership" o "Ang Bagong Pamunuan". Pinatalsik ni Misuari si Salamat noong Disyembre 1977, at pagkatapos, nilipat ni Salamat ang kanyang bagong organisasyon sa Cairo, Ehipto, at pagkatapos, noong 1980, sa Lahore, Pakistan, kung saan inako ang mga aktibidad diplomatiko. Pormal na naitatag ang organisasayon noong 1984 bilang Moro Islamic Liberation Front (MILF, ). Naging matagal nang tagasuporta si Gaddafi pagkatapos naitatag nito.

 Tingnan din 
 Moro
 Moro (Pilipinas)
 Islam sa Pilipinas

Mga sanggunian

Kategorya:Kasaysayang militar ng Pilipinas
Kategorya:Islam sa Pilipinas